CELEX: 32005D0472
Language: et
Date: 2005-06-24 00:00:00
Title: 2005/472/EÜ: Komisjoni otsus, 24. juuni 2005, toiduohutuse, loomade tervise ja heaolu ning zootehnika valdkondi käsitlevate uuringute, mõjude hindamiste ja muud liiki hindamiste rahastamise kohta

28.6.2005   
            
            
               ET
            
            
               Euroopa Liidu Teataja
            
            
               L 166/12
            
         
      KOMISJONI OTSUS,
   
   24. juuni 2005,
   toiduohutuse, loomade tervise ja heaolu ning zootehnika valdkondi käsitlevate uuringute, mõjude hindamiste ja muud liiki hindamiste rahastamise kohta
   (2005/472/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Otsuse 90/424/EMÜ kohaselt võtab või aitab ühendus liikmesriikidel võtta tehnilisi ja teaduslikke meetmeid, mis on vajalikud ühenduse veterinaariaalaste õigusaktide ning veterinaariahariduse ja -koolituse arendamiseks.
            
         
               (2)
            
            
               Uuringud, mõjude hindamised ning oma kuluprogrammide süstemaatilised ja õigeaegsed hindamised on komisjoni kindel prioriteet, mis on omakorda vahend eraldatud rahaliste vahendite haldamise kohta arvestuse pidamiseks ja võimalus edendada õppimisele suunatud kultuuri kogu organisatsioonis, eelkõige tähtsamaks muutunud tulemusepõhise juhtimise kontekstis.
            
         
               (3)
            
            
               Nende ülesannete täitmiseks on pärast 2004. aasta viimase kvartali jooksul toimunud avalikku menetlust esitatud toiduohutuse, loomade tervise ja heaolu ning zootehnika valdkondade hindamisalast raamkokkulepet hõlmav pakkumiskutse.
            
         
               (4)
            
            
               Eeldatavalt nähakse kõnealuse raamkokkuleppega ette kõrgekvaliteedilise, õigeaegse ja asjakohase teabe pakkumine, mis on ühenduse otsuste tegemise protsessi aluseks.
            
         
               (5)
            
            
               Kõiki üksikülesandeid kohaldatakse vastavalt erikokkulepetele. Kõnealused lepingud allkirjastatakse vastavalt raamkokkuleppele komisjoni ja valitud töövõtja poolt.
            
         
               (6)
            
            
               Käesoleva otsusega ettenähtud meede on kooskõlas toiduahela ja loomatervishoiu komitee arvamusega,
            
         ON TEINUD JÄRGMISE OTSUSE:
   Ainus artikkel
   Käesoleva otsuse lisas kirjeldatud meetmed on nende rahastamise eesmärgil heaks kiidetud.
   
      Brüssel, 24. juuni 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      LISA
      Valdkond: toiduohutus, loomade tervis ja heaolu ning zootehnika.
      Õiguslik alus: 26. juuni 1990. aasta nõukogu otsus 90/424/EMÜ kulutuste kohta veterinaaria valdkonnas.
      Ülesanded: 
      
                  —
               
               
                  erinevat liiki uuringud ja komisjoni ettepanekute kavandamist ning ettevalmistamist toetavad muud teenused,
               
            
                  —
               
               
                  eelhindamised/mõjude hindamised,
               
            
                  —
               
               
                  vahe- ja järelhindamised.
               
            2005. aasta prioriteediks on seatud ühenduse loomatervishoiupoliitika (1995–2004) hindamine ja võimalikud edaspidised poliitikasuunad (sealhulgas kariloomaepideemiate riskirahastamismudel).
      Assigneering 2005. aastaks: 
      
                  —
               
               
                  17 04 02 – muud meetmed veterinaar-, loomade heaolu ja rahvatervise valdkonnas: 500 000 eurot,
               
            
                  —
               
               
                  17 01 04 04 – prooviuuring: kariloomaepideemiate riskirahastamismudel – halduskorralduskulud: 500 000 eurot.
               
            Eelarve: raamkokkuleppe esimeseks aastaks on ülemmäär 1 miljon eurot.
      Kavandatud erimeetmete arv: umbes 6.
      Kõiki meetmeid reguleeritakse riigihanke üldeeskirjadega: sellisel juhul kasutatakse olemasolevat raamkokkulepet.